**ชื่อเรื่อง** รายงานผลการใช้หนังสือนิทานคำกลอนส่งเสริมคุณธรรมจริยธรรมสำหรับนักเรียนที่มี

ความบกพร่องทางร่างกายหรือการเคลื่อนไหวหรือสุขภาพ ชั้นประถมศึกษาปีที่ 1

โรงเรียนศรีสังวาลย์ขอนแก่น

ผู้ศึกษา นางอรอนงค์ คัดทะจันทร์

ปีที่ศึกษา 2560

**บทคัดย่อ**

การวิจัยครั้งนี้ มีวัตถุประสงค์เพื่อ 1) ศึกษาประสิทธิภาพของหนังสือนิทานคำกลอนส่งเสริมคุณธรรมจริยธรรม สำหรับนักเรียนที่มีความบกพร่องทางร่างกายหรือการเคลื่อนไหวหรือสุขภาพ ชั้นประถมศึกษาปีที่ 1 ที่มีประสิทธิภาพตามเกณฑ์ 80/80 2) เปรียบเทียบผลสัมฤทธิ์ทางการเรียนก่อนและหลังการจัดกิจกรรมการเรียนรู้โดยใช้หนังสือนิทานคำกลอนส่งเสริมคุณธรรมจริยธรรม สำหรับนักเรียนที่มีความบกพร่องทางร่างกายหรือการเคลื่อนไหวหรือสุขภาพ ชั้นประถมศึกษาปีที่ 1 3) ศึกษาความพึงพอใจของนักเรียนที่มีต่อการใช้หนังสือนิทานคำกลอนส่งเสริมคุณธรรมจริยธรรม สำหรับนักเรียนที่มีความบกพร่องทางร่างกายหรือการเคลื่อนไหวหรือสุขภาพ ชั้นประถมศึกษาปีที่ 1 กลุ่มเป้าหมายที่ใช้ในการศึกษาครั้งนี้คือ นักเรียนชั้นประถมศึกษาปีที่ 1 ภาคเรียนที่ 1 ปีการศึกษา 2560 จำนวน 7 คน ซึ่งได้จากการเลือกแบบเจาะจง (Purposive sampling) เครื่องมือที่ใช้ในการวิจัยครั้งนี้คือ 1) แผนการจัดการเรียนรู้โดยใช้หนังสือนิทาน 2) แบบทดสอบวัดผลสัมฤทธิ์ทางการเรียน 3) หนังสือนิทานคำกลอนส่งเสริมคุณธรรมจริยธรรม จำนวน 7 เรื่อง 4) แบบวัดความพึงพอใจของนักเรียนที่มีต่อการใช้หนังสือนิทานคำกลอนส่งเสริมคุณธรรมจริยธรรม การศึกษาครั้งนี้เป็นการทดลองแบบ (One-group pretest-posttest design) สถิติพื้นฐานที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ค่าส่วนเบี่ยงเบนมาตรฐาน ผลการศีกษาพบว่า

1.ประสิทธิภาพของหนังสือนิทานคำกลอนส่งเสริมคุณธรรมจริยธรรม สำหรับนักเรียนที่มีความบกพร่องทางร่างกายหรือการเคลื่อนไหวหรือสุขภาพ ชั้นประถมศึกษาปีที่ 1 มีประสิทธิภาพตามเกณฑ์ 89.39/85.00 ซึ่งสูงกว่าเกณฑ์ 80/80 ที่กำหนด

2. ผลสัมฤทธิ์ทางการเรียนหลังการจัดกิจกรรมการเรียนรู้โดยใช้หนังสือนิทานคำกลอนส่งเสริมคุณธรรมจริยธรรม สำหรับนักเรียนที่มีความบกพร่องทางร่างกายหรือการเคลื่อนไหวหรือสุขภาพ ชั้นประถมศึกษาปีที่ 1 สูงขึ้น โดยมีค่าเฉลี่ยของคะแนนก่อนเรียน เท่ากับ 7.71 ค่าเบี่ยงเบนมาตรฐานเท่ากับ 1.11 และค่าเฉลี่ยของคะแนนหลังเรียน เท่ากับ 17.00 ส่วนเบี่ยงเบนมาตรฐาน เท่ากับ 1.41 คิดเป็นร้อยละ 85.00

3. นักเรียนชั้นประถมศึกษาปีที่ 1 มีความพึงพอใจต่อการใช้หนังสือนิทานคำกลอนส่งเสริมคุณธรรมจริยธรรม ระดับมากที่สุด โดยมีค่าเฉลี่ยของระดับความพึงพอใจ เท่ากับ 4.85 และค่าเบี่ยงเบนมาตรฐาน เท่ากับ 0.38